02021R0091 — ET — 01.01.2021 — 000.003

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU MÄÄRUS (EL) 2021/91,

28. jaanuar 2021,

millega kehtestatakse 2021. ja 2022. aastaks liidu kalalaevadele püügivõimalused teatavate süvamere kalavarude osas







Artikkel 1

Reguleerimisese

Käesoleva määrusega kehtestatakse 2021. ja 2022. aastaks liidu kalalaevadele püügivõimalused teatavate süvamereliikide varude püügiks liidu vetes ja teatavates väljaspool liitu asuvates vetes, kus on vaja püüki piirata.

Artikkel 2

Mõisted

Käesolevas määruses kasutatakse määruse (EL) nr 1380/2013 artiklis 4 osutatud mõisteid. Lisaks kasutatakse järgmiseid mõisteid:

a) „lubatud kogupüük“ (TAC) – i) igast kalavarust aastas püüda lubatud kala kogus püügi puhul, mille suhtes on kehtestatud määruse (EL) nr 1380/2013 artikli 15 lõigetes 4–7 osutatud erand lossimiskohustusest; ii) igast kalavarust aastas püüda lubatud kala kogus igasuguse muu püügi puhul;

b) „kvoot“ – liidule või liikmesriigile eraldatud osa lubatud kogupüügist;

c) „rahvusvahelised veed“ – veed, mis ei kuulu ühegi riigi suveräänse õiguse või jurisdiktsiooni alla;

d) „analüütiline hinnang“ – teatava kalavaru olukorra muutumist käsitlev kvantitatiivne hinnang, mis põhineb kalavaru bioloogiat ja kasutust käsitlevatel andmetel, mis on teadusliku läbivaatamise tulemusel hinnatud kvaliteedilt piisavaks, et anda teaduslikke nõuandeid tulevaste püügivõimaluste kohta;

e) „Rahvusvahelise Mereuurimise Nõukogu (ICES) püügipiirkonnad“ – Euroopa Parlamendi ja nõukogu määruse (EÜ) nr 218/2009 ( 1 ) III lisas kindlaks määratud geograafilised alad;

f) „Kesk-Atlandi idaosa kalastuskomitee (CECAF) püügipiirkonnad“ – Euroopa Parlamendi ja nõukogu määruse (EÜ) nr 216/2009 ( 2 ) II lisas kindlaks määratud geograafilised alad;

g) „süvamerehaid“ – käesoleva määruse lisa 1. osa punktis 2 loetletud liigid.

Artikkel 3

Lubatud kogupüük ja selle jaotamine

1. Liidu vetes ja teatavates väljaspool liitu asuvates vetes liidu kalalaevade püütavate süvamereliikide lubatud kogupüük ja sellise lubatud kogupüügi jaotus liikmesriikide vahel ning asjakohasel juhul sellega funktsionaalselt seotud tingimused on esitatud lisas.

2. Liidu kalalaevadele võib anda loa püüda kala käesoleva määruse lisas ette nähtud lubatud kogupüügi piires Ühendkuningriigi kalandusjurisdiktsiooni alla kuuluvates vetes vastavalt tingimustele, mis on sätestatud Euroopa Parlamendi ja nõukogu määruses (EL) 2017/2403 ( 3 ) ja selle rakendussätetes.

Artikkel 4

Ühendkuningriigi lipu all sõitvad, Ühendkuningriigis registreeritud ja Ühendkuningriigi kalandusametilt püügiloa saanud kalalaevad

Ühendkuningriigi lipu all sõitvatele kalalaevadele, mis on registreeritud Ühendkuningriigis ja mis on saanud Ühendkuningriigi kalandusametilt püügiloa, võib anda loa püüda kala liidu vetes käesoleva määruse lisas sätestatud lubatud kogupüügi piires ning nende suhtes kohaldatakse määruses (EL) 2017/2403 sätestatud tingimusi.

Artikkel 5

Liikmesriikide poolt kindlaks määratav lubatud kogupüük

1. Musta süsisaba ( Aphanopus carbo ) lubatud kogupüügi CECAFi 34.1.2. püügipiirkonnas määrab kindlaks Portugal. See varu on kindlaks määratud lisas.

2. Portugal määrab lubatud kogupüügi kindlaks järgmiselt: a) see on kooskõlas ühise kalanduspoliitika põhimõtete ja normidega, eelkõige varude säästva kasutamise põhimõttega, ning b) selle tulemusena: i) analüütiliste hinnangute olemasolu korral kasutatakse varusid alates 2019. aastast võimalikult suure tõenäosusega maksimaalse jätkusuutliku saagikuse tasemel; ii) analüütiliste hinnangute puudumisel või kui need ei ole täielikud, kasutatakse varusid vastavalt kalavarude majandamise suhtes võetavale ettevaatusprintsiibil põhinevale lähenemisviisile.

3. Portugal esitab komisjonile iga aasta 15. märtsiks järgmise teabe: a) vastuvõetud lubatud kogupüük; b) Portugali kogutud ja hinnatud andmed, millel vastu võetud lubatud kogupüük põhineb; c) üksikasjalik teave selle kohta, kuidas vastu võetud lubatud kogupüük vastab lõikele 2.

Artikkel 6

Kalapüügivõimaluste eraldamise erisätted

1. Käesolevas määruses sätestatud kalapüügivõimaluste liikmesriikidele eraldamine ei piira: a) määruse (EL) nr 1380/2013 artikli 16 lõike 8 kohast kalapüügivõimaluste vahetamist; b) nõukogu määruse (EÜ) nr 1224/2009 ( 4 ) artikli 37 kohast mahaarvamist ega ümberjaotamist; c) määruse (EL) 2017/2403 artikli 12 lõike 7 kohast kalapüügivõimaluste ümberjaotamist; d) määruse (EÜ) nr 847/96 artikli 3 ja määruse (EL) nr 1380/2013 artikli 15 lõike 9 kohaselt lubatud lisakoguste lossimist; e) määruse (EÜ) nr 847/96 artikli 4 ja määruse (EL) nr 1380/2013 artikli 15 lõike 9 kohast koguste peatamist; f) määruse (EÜ) nr 1224/2009 artiklite 105, 106 ja 107 kohast mahaarvamist.

2. Varud, mille suhtes kohaldatakse ennetuslikku või analüütilist lubatud kogupüüki, on kindlaks määratud lisas.

3. Määruse (EÜ) nr 847/96 artiklit 3 kohaldatakse selliste kalavarude suhtes, mille suhtes kohaldatakse ennetuslikku lubatud kogupüüki, ning kõnealuse määruse artikli 3 lõikeid 2 ja 3 ning artiklit 4 kohaldatakse selliste kalavarude suhtes, mille suhtes kohaldatakse analüütilist lubatud kogupüüki, kui käesoleva määruse lisas ei ole ette nähtud teisiti.

4. Määruse (EÜ) nr 847/96 artikleid 3 ja 4 ei kohaldata, kui liikmesriik kasutab määruse (EL) nr 1380/2013 artikli 15 lõikes 9 sätestatud paindlikku ühest aastast teise ülekandmist.

Artikkel 7

Püügi ja kaaspüügi lossimise tingimused

Määruse (EL) nr 1380/2013 artiklis 15 kehtestatud lossimiskohustuseta saaki võib pardal hoida või lossida ainult juhul, kui:

a) selle on püüdnud sellise liikmesriigi lipu all sõitvad laevad, millel on kvoot ja kõnealune kvoot ei ole ammendatud, või

b) see moodustab osa liidu kvoodist, mis ei ole kvoodina liikmesriikidele eraldatud ja kõnealune liidu kvoot ei ole ammendatud.

▼M3 —————

▼B

Artikkel 9

Keelustamine

Liidu kalalaevadel on keelatud:

a) püüda oranži karekala (Hoplostethus atlanticus) ICESi 1.–10., 12. ja 14. alapiirkonna liidu ja rahvusvahelistes vetes ning pardal hoida, ümber laadida ja lossida oranži karekala, mis on püütud kõnealustes alapiirkondades;

b) püüda süvamerehaisid ICESi 5.–9. alapiirkonna liidu ja rahvusvahelistes vetes, ICESi 10. alapiirkonna liidu ja rahvusvahelistes vetes, ICESi 12. alapiirkonna rahvusvahelistes vetes ning CECAFi 34.1.1., 34.1.2. ja 34.2. piirkonna liidu vetes ning pardal hoida, ümber laadida, ümber paigutada ja lossida süvamerehaisid, mis on püütud kõnealustes piirkondades.

Artikkel 10

Andmete esitamine

Kui liikmesriigid edastavad komisjonile määruse (EÜ) nr 1224/2009 artiklite 33 ja 34 kohaselt andmed püütud koguste lossimise kohta, peavad nad kasutama käesoleva määruse lisas esitatud kalavaru koode.

Artikkel 11

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2021.

Käesolev määrus on tervikuna siduv ja vahetult kohaldatav kõikides liikmesriikides.









LISA

1. OSA

Tavanimetuste ja teaduslike nimetuste ning määratluste vastavustabel

1. Käesoleva määruse kohaldamisel kasutatakse järgmises vastavustabelis esitatud liikide tava- ja teaduslikke nimetusi.







Tavanimetus Kolmetäheline kood Teaduslik nimetus Must süsisaba BSF Alphanopus carbo Limapead ALF Beryx spp. Kalju-tömppeakala RNG Coryphaenoides rupestris Põhja-pikksaba RHG Macrourus berglax Mustlaik-besuugo SBR Pagellus bogaraveo

2. Käesolevas määruses tähendavad „süvamerehaid“ alljärgnevat.







Tavanimetus Kolmetäheline kood Teaduslik nimetus Musthaid API Apristurus spp. Harilik mantelhai HXC Chlamydoselachus anguineus Astelhaid CWO Centrophorus spp. Portugali süvahai CYO Centroscymnus coelolepis Pikknina-süvahai CYP Centroscymnus crepidater Must okishai CFB Centroscyllium fabricii Luits-nokkhai DCA Deania calcea Šokolaadhai SCK Dalatias licha Suur tumehai ETR Etmopterus princeps Harilik tumehai ETX Etmopterus spinax Hiir-saaghai GAM Galeus murinus Kammhai SBL Hexanchus griseus Puriuim-vinkelhai OXN Oxynotus paradoxus Harilik nugahammashai SYR Scymnodon ringens Atlandi polaarhai GSK Somniosus microcephalus

2. OSA

Iga-aastased kalapüügivõimalused (eluskaalu tonnides)

Käesolevas lisas osutatud püügipiirkonnad on ICESi püügipiirkonnad, kui ei ole määratletud teisiti.

Käesoleva lisa 2. osas esitatud loetelus on kalavarud esitatud liikide ladinakeelsete nimetuste tähestikulises järjekorras.

▼M3







Liik: must süsisaba Alphanopus carbo Püügipiirkond: 6. ja 7. püügipiirkond; 5. püügipiirkonna Ühendkuningriigi ja rahvusvahelised veed; 12. püügipiirkonna rahvusvahelised veed (BSF/56712-) Aasta 2021 2022 Ennetuslik TAC Saksamaa 22 22 Eesti 11 11 Iirimaa 55 55 Hispaania 110 110 Prantsusmaa 1 541 1 541 Läti 72 72 Leedu 1 1 Poola 1 1 Muud 6 (1) 6 (1) Liit 1 819 1 819 Ühendkuningriik 110 110 TAC 1 929 1 929 ( 1 ) Üksnes kaaspüük. Sihtpüük selle kvoodi alusel ei ole lubatud. Sellest jagatud kvoodist maha arvatavatest püütud kogustest teatatakse eraldi (BSF/56712_AMS).

▼B







Liik: must süsisaba Alphanopus carbo Püügipiirkond: 8., 9. ja 10. püügipiirkonna liidu ja rahvusvahelised veed (BSF/8910-) Aasta 2021 2022 Ennetuslik TAC Hispaania 7 7 Prantsusmaa 18 18 Portugal 2 241 2 241 Liit 2 266 2 266 TAC 2 266 2 266







Liik: must süsisaba Alphanopus carbo Püügipiirkond: CECAFi 34.1.2. piirkonna liidu ja rahvusvahelised veed (BSF/C3412-) Aasta 2021 2022 Ennetuslik TAC Kohaldatakse käesoleva määruse artiklit 4 Portugal Kehtestatakse hiljem Kehtestatakse hiljem Liit Kehtestatakse hiljem (1) Kehtestatakse hiljem (1) TAC Kehtestatakse hiljem (1) Kehtestatakse hiljem (1) ( 1 ) Kehtestatakse Portugali kvoodiga samal tasemel.

▼M3





▼B





▼M3













▼B







Liik: mustlaik-besuugo Pagellus bogaraveo Püügipiirkond: 9. püügipiirkonna liidu ja rahvusvahelised veed (SBR/09-) Aasta 2021 2022 Ennetuslik TAC Hispaania 93 93 Portugal 25 25 Liit 118 118 TAC 119 119

▼M2







Liik: mustlaik-besuugo Pagellus bogaraveo Püügi piirkond: 10. püügipiirkonna liidu ja rahvusvahelised veed (SBR/10-) Aasta 2021 2022 Ennetuslik TAC Hispaania 5 5 Portugal 600 600 Liit 605 605 Ühendkuningriik p.m. p.m. TAC p.m. p.m.